Tänu Pärtelile ja tema bürookaaslasele Epule õnnestus (peale kahe põhjaliku turvakontrolli läbimist) pääseda ühte puhkenurka, kust pääses läpakaga isegi lahtisesse netti. Seal sai siis istutud terve pärastlõuna, kuni kella viie paiku tuli isand Tarandiga koos lennukile minna (pärast selgus, et sama reisiga tuli veel mitu Eesti eurotegelast). Teekonda lennujaama sai kasutada lühikoolituseks Creative Commonsi  litsentside teemal - vastutasuks kuulis huvitavaid asju parlamendi toimetustest.